Intră Bucureştiul în carantină? Răspunsul lui Raed Arafat.
Rata de infectare a ajuns la 9,64 la mie în București. Nu mai sunt paturi la ATI. Șeful DSU nu dă praguri pentru carantinare pentru că este o situație mai complexă.
Şeful Departamentului pentru Situaţii de Urgenţă (DSU), Raed Arafat, spune, întrebat dacă va intra Bucureştiul în carantină, în condiţiile în care rata de infectare a ajuns luni la 9,64 la mie şi nu mai sunt paturi la ATI, că nu se pune problema în acest moment."Nu s-a pus problema Capitalei să intre în carantină şi vedeţi că se iau măsuri de 3 la mie, 6 la mie, 7,5 la mie, dar se evită totuşi carantinarea unei capitale care ar avea un impact major la acest moment", a răspuns şeful DSU.Întrebat care ar fi pragul la care Bucureştiul ar intra în carantină, Raed Arafat a spus că nu dă praguri pentru că e mai complex."Rămâne să vedem care vor fi datele şi monitorizarea, dar se evită carantinarea Capitalei. Nu am carantinat-o nici altădată, doar că noi sperăm ca oamenii să respecte totuşi măsurile care se recomandă ca să reuşim să controlăm situaţia", afirmă Raed Arafat.ș.